Source: http://docplayer.fi/3713235-Valtioneuvoston-viikko.html
Timestamp: 2017-08-19 17:03:15+00:00
Document Index: 24531272

Matched Legal Cases: ['KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ']

VALTIONEUVOSTON VIIKKO - PDF
Download "VALTIONEUVOSTON VIIKKO"
1 /13 Liite Virallisen lehden numeroon 39/ VALTIONEUVOSTON VIIKKO Toimittanut Valtioneuvoston viestintäyksikkö SISÄLLYSLUETTELO TASAVALLAN PRESIDENTTI 67 Nimitysasiat VALTIONEUVOSTO Hallituksen esitykset Valtioneuvoston asetukset Valtioneuvoston päätökset Nimitysasiat Raha-asiat HALLITUKSEN NEUVOTTELUT Ulko- ja turvallisuuspoliittinen ministerivaliokunta LUOVUTETUT MIETINNÖT 71 TASAVALLAN PRESIDENTTI NIMITYSASIAT Tasavallan presidentti päätti seuraavat nimitysasiat: Ulkoasiainneuvos Olli Perheentuvan Pietarin pääkonsulaatin päällikön tehtävän päättyminen (UM henkilöstöjohtaja Pirkko Hämäläinen ) Ulkoasiainneuvos Pirjo Tulokas Pietarissa olevan pääkonsulaatin päällikön tehtävään lukien. (UM henkilöstöjohtaja Pirkko Hämäläinen ) VALTIONEUVOSTO HALLITUKSEN ESITYKSET Valtioneuvosto antoi eduskunnalle seuraavat hallituksen esitykset: Hallituksen esitys (HE 19/2012 vp) eduskunnalle laeiksi eräiden kansainvälisten velvoitteiden lainsäädännön alaan kuuluvien määräysten voimaansaattamisesta annettujen lakien voimaantulosäännösten muuttamisesta. Ennen perustuslain muutosta annettuja kansainvälisten velvoitteiden lainsäädännön alaan kuuluvien määräysten voimaansaattamista koskevia lakeja muutetaan siten, että lait tulevat voimaan valtioneuvoston asetuksella säädettävänä ajankohtana. Valtuus antaa asetus sopimuksen muiden kuin lainsäädännön alaan kuuluvien määräysten voimaansaattamisesta on valtioneuvostolla. Esitykseen sisältyy 39 lakiehdotusta. Lait on tarkoitettu tulemaan voimaan samanaikaisesti kuin kulloinkin kyseessä olevan kansainvälisen velvoitteen alkuperäinen voimaansaattamislaki tulee voimaan. (UM lainsäädäntöneuvos Kaija Suvanto ) Hallituksen esitys (HE 20/2012 vp) eduskunnalle kokonaisvaltaisesta kumppanuudesta ja yhteistyöstä Euroopan yhteisön ja sen jäsenvaltioiden sekä Indonesian tasavallan välillä tehdyn puitesopimuksen hyväksymisestä sekä laiksi sopimuksen lainsäädännön alaan kuuluvien määräysten voimaansaattamisesta. Euroopan yhteisö ja Indonesia allekirjoittivat kokonaisvaltaista kumppanuutta ja yhteistyötä koskevan puitesopimuksen Jakartassa. Sopimuksella korvataan EY:n ja Kaakkois- Aasian valtioiden liiton (ASEAN) jäsenvaltioiden välinen yhteistyösopimus vuodelta Sopimuksen tavoitteena on käydä vuoropuhelua ja lisätä yhteistyötä Euroopan unionin ja Indonesian välillä sopimuksen soveltamisalaan kuuluvilla sektoreilla. Esitykseen sisältyy lakiehdotus sopimuksen lainsäädännön alaan kuuluvien määräysten voimaansaattamisesta. Sopimus on ensimmäinen EU:n ja sen jäsenvaltioiden ja yksittäisten Kaakkois-Aasian maiden välillä neuvoteltu kumppanuus- ja yhteistyösopimus. (UM lähetystöneuvos Rauli Suikkanen ) Hallituksen esitys (HE 21/2012 vp) eduskunnalle laiksi rikosoikeudellisia menettelyjä koskevien toimivaltaristiriitojen ehkäisemisestä ja ratkaisemisesta sekä esitutkinnan ja syytetoimien siirtämisestä Suomen ja muiden Euroopan unionin jäsenvaltioiden välillä. Lailla pannaan täytäntöön rikosoikeudellisia menet /39 67
2 telyjä koskevien toimivaltaristiriitojen ehkäisemisestä ja ratkaisemisesta Euroopan unionissa tehty neuvoston puitepäätös. Laki sisältää lisäksi säännökset esitutkinnan ja syytetoimien siirtämisestä Suomen ja muiden Euroopan unionin jäsenvaltioiden välillä. Laki on tarkoitettu tulemaan voimaan kesäkuussa (OM lainsäädäntöneuvos Sanna Mikkola ) Hallituksen esitys (HE 22/2012 vp) eduskunnalle laiksi puoluelain muuttamisesta. Puoluelakia muutetaan siten, että puolueen kannattajana voi puoluetta rekisteröitäessä toimia eduskuntavaaleissa äänioikeutettujen henkilöiden lisäksi myös kunnallisvaaleissa tai europarlamenttivaaleissa äänioikeutettu henkilö. Muutoksella poistetaan puolueen rekisteröimiseksi säädetty edellytys, joka asettaa Suomessa asuvat Euroopan unionin muiden jäsenvaltioiden kansalaiset eri asemaan kunnallis- ja europarlamenttivaaleissa kuin Suomen kansalaiset estämällä heitä toimimasta kannattajina puoluetta rekisteröitäessä. (OM neuvotteleva virkamies Kaisa Tiusanen ) Hallituksen esitys (HE 23/2012 vp) eduskunnalle vuoden 2012 lisätalousarvioksi. Tuloarvioiden lisäys on nettomääräisesti 96,5 miljoonaa euroa ja määrärahojen lisäys nettomääräisesti noin 224 miljoonaa euroa. Vuoden 2012 lisätalousarvioesitys on siten noin 128 miljoonaa euroa alijäämäinen. Valtion nettolainanotoksi vuonna 2012 arvioidaan noin 7,5 miljardia euroa. Kehykseen kuuluvia menoja lisätään noin 94 miljoonalla eurolla, jolloin vuoden 2012 kehysmenojen taso on miljoonaa euroa. Yhteensä 54 miljoonan euron lisäpanostukset voidaan kattaa vuodelta 2011 käyttämättä jääneestä kertaluonteisiin menoihin käytettävissä olevasta jakamattomasta varauksesta. Näin ollen vuoden 2012 jakamattomaksi varaukseksi jää 175 miljoonaa euroa. (VM budjettipäällikkö Hannu Mäkinen ) Hallituksen esitys (HE 24/2012 vp) eduskunnalle laiksi kuntalain muuttamisesta. Kuntalakiin lisätään säännökset sisäisen valvonnan ja riskienhallinnan järjestämisestä kunnassa ja kuntakonsernissa. Kunnan ja kuntayhtymän toimintakertomusta ja tilinpäätöstä koskevia säännöksiä täydennetään siten, että rahoitusta ja tulevaa taloudellista kehitystä koskevat tiedot käyvät niistä nykyistä selkeämmin ja kattavammin ilmi. Lisäksi tilintarkastajan toimikautta koskevaa sääntelyä muutetaan siten, että tilintarkastaja voidaan valita valtuuston toimikaudesta riippumattomaksi ajaksi, kuitenkin enintään kuuden tilikauden hallinnon ja talouden tarkastamista varten. Kunnat velvoitetaan arvioimaan asianmukaisesti toimintaansa ja siihen mahdollisesti liittyviä riskejä. Kunnan päätöksentekijöiden mahdollisuuksia vaikuttaa taloudenhoidon kestävyyteen pitkällä aikajänteellä parannetaan heidän saadessa kunnan ja kuntakonsernin taloudellisesta tilanteesta nykyistä kokonaisvaltaisemman kuvan sekä arvion tulevasta kehityksestä. Laki on tarkoitettu tulemaan voimaan syksyllä Sisäistä valvontaa ja riskienhallintaa koskevat säännökset tulisivat voimaan vuoden 2014 alusta. (VM lainsäädäntöneuvos Eeva Mäenpää ) Hallituksen esitys (HE 25/2012 vp) eduskunnalle laiksi arvonlisäverolain muuttamisesta. Arvonlisäverolakiin tehdään laskutusta koskevan Euroopan unionin direktiivin edellyttämät muutokset. Direktiivillä yhdenmukaistetaan ja yksinkertaistetaan EU:n laskutusta koskevia säännöksiä arvonlisäverotuksessa ja poistetaan sähköisen laskutuksen lainsäädännölliset esteet kohtelemalla paperisia ja sähköisiä laskuja tasaveroisina arvonlisäverotuksessa koko EU:n tasolla. Arvonlisäverolakiin otetaan säännös siitä, missä tilanteissa Suomen laskutusta koskevia säännöksiä sovelletaan. Lakiin lisätään myös säännös jäsenvaltioiden rajat ylittäviä liiketoimia koskevien laskujen antamisen määräajasta. Laskujen tietosisältöä koskeviin säännöksiin tehdään direktiiviä vastaavat pienehköt muutokset. Kevennettyihin laskun tietosisältövaatimuksiin liittyvää vähäisen laskun enimmäisarvoa nostetaan 250 eurosta 400 euroon. Lakiin otetaan säännös sekä paperisten että sähköisten laskujen alkuperän aitouden ja sisällön muuttumattomuuden varmistamisvelvollisuudesta. Varmistus voidaan tehdä millä tahansa elinkeinonharjoittajan valitsemalla liiketoiminnan valvontakeinolla. (VM lainsäädäntöneuvos Tommi Parkkola ) Hallituksen esitys (HE 26/2012 vp) eduskunnalle laiksi nestemäisten polttoaineiden valmisteverosta annetun lain 1 :n muuttamisesta. Lain 1 pykälässä tarkoitetun hiilidioksidiveron laskentaperustetta täsmennetään eräiden liikennepolttoaineiden osalta siten, että biopolttoaineiden lisäksi fossiilisen moottoribensiinin ja dieselöljyn hiilidioksidipäästössä otetaan huomioon polttoaineen elinkaarenaikainen kasvihuonekaasupäästö eikä pelkästään niiden ajoneuvokäytöstä eli poltosta syntyvää päästöä. Moottoribensiinin ja dieselöljyn polton päästöihin lisätään niiden tuotantoketjun alkupäässä syntyvä keskimääräinen hiilidioksidiekvivalenttipäästö. Hiilidioksidipäästöjen kasvaminen ei kuitenkaan nosta polttoainelitrasta suoritettavan hiilidioksidiveron määrää, koska veron laskentaperusteena olevaa hiilidioksiditonnin arvoa alennetaan nykyisestä 60 eurosta 50 euroon. Lain liitteen verotaulukossa säädettyihin verotasoihin ei siten tehdä muutoksia. (VM neuvotteleva virkamies Leo Parkkonen ) Hallituksen esitys (HE 27/2012 vp) eduskunnalle laeiksi yliopistolain muuttamisesta ja yliopistolain muuttamisesta annetun lain voimaanpanosta. Julkisoikeudellisina laitoksina toimivat Kuvataideakatemia, Sibelius- Akatemia ja Teatterikorkeakoulu yhdistetään uudeksi Taideyliopistoksi, joka toimii myös julkisoikeudellisen laitoksen muodossa itsenäisenä oikeushenkilönä. Tarkoituksena on vahvistaa kansallisesti ja kansainvälisesti yliopistotasoista taidealojen opetusta ja tutkimusta sekä taiteellista toimintaa ja lisätä mahdollisuuksia vaikuttaa yhteiskunnan kehittämiseen taiteen avulla. Yhdistyvien yliopistojen toiminta, henkilöstö, opiskelijat ja varallisuus siirtyvät Taideyliopistoon vuoden 2013 alussa. Yliopistolain muuttamisesta annettavan lain voimaanpanosta annetaan erillinen laki, joka on tarkoitettu tulemaan voimaan Laki yliopistolain muuttamisesta on tarkoitettu tulemaan voimaan (OKM johtaja Anita Lehikoinen ) VALTIONEUVOSTON ASETUKSET Valtioneuvosto antoi seuraavat asetukset: Valtioneuvoston asetus ajoneuvojen rekisteröinnistä annetun valtioneuvoston asetuksen muuttamisesta. Ajoneuvon omistajalta ja haltijalta poistuu velvollisuus tehdä rekisteriilmoitus tilanteissa, joissa ajoneuvon liikennevakuutusta koskevat, ajoneuvoliikennerekisteriin talletetut /39
3 tiedot muuttuvat. Ilmoitusvelvollisuus siirtyy vakuutusyhtiölle. Vakuutusyhtiö tekee rekisteri-ilmoitukset Liikenteen turvallisuusviraston sähköisessä palvelussa. Asetus tulee voimaan (LVM hallitusneuvos Maija Audejev ) Valtioneuvoston asetus liikenneturvallisuusasiain neuvottelukunnasta annetun valtioneuvoston asetuksen 3 :n muuttamisesta. Liikenneturvallisuusasiain neuvottelukunnan jäseneksi lisätään Poliisihallitus. Sen lisäksi tienpidosta vastaavaksi virastoksi muutetaan Liikennevirasto sekä tieliikenteen tietopalvelusta ja kuljettajiin ja ajoneuvoihin liittyvistä liikenneturvallisuustehtävistä vastaavaksi virastoksi Liikenteen turvallisuusvirasto. Myös opetusministeriö muutetaan opetus- ja kulttuuriministeriöksi. Asetus tulee voimaan (LVM liikenneneuvos Kimmo Kiiski ) VALTIONEUVOSTON PÄÄTÖKSET Valtioneuvosto teki yleisistunnossa seuraavat päätökset: Päätös antaa eduskunnalle hallituksen toimenpidekertomus vuodelta Toimenpidekertomuksen tarkoituksena on antaa yleiskatsaus kunkin ministeriön toiminnasta, hallituksen ulko- ja turvallisuuspolitiikasta sekä eduskunnalle mahdollisuus seurata ja valvoa toimenpiteitä, joihin hallitus on eduskunnan päätösten johdosta ryhtynyt. (VNK hallitusneuvos Marika Paavilainen ) Taajuuspoliittinen periaatepäätös. Toimiluvat matkaviestinverkoille varatulle 800 MHz taajuusalueelle myönnetään huutokaupalla viimeistään vuoden 2013 loppuun mennessä. Huutokaupan tavoitteena on muun muassa laajakaistan saatavuuden laajentaminen erityisesti taajama-alueiden ulkopuolella, valtakunnallisen laajakaistaisen matkaviestinverkon mahdollisimman nopea käyttöönotto sekä tulojen hankkiminen valtiolle. Toimiluvat huutokaupataan yhteensä 2x30 MHz taajuuksia sisältävältä alueelta 2x5 MHz taajuukaistapareissa siten, että yritys voi saada itselleen korkeintaan 2x15 MHz taajuuksia. Osalle myönnettävistä taajuuksista asetetaan ehto, jonka mukaan toimiluvan mukainen verkko on rakennettava siten, että se kattaa 95 prosenttia Manner-Suomen väestöstä 3 vuoden kuluessa toimilupakauden alkamisesta ja 99 prosenttia väestöstä 5 vuoden kuluessa toimilupakauden alkamisesta. Muihin alueelle myönnettäviin toimilupiin asetetaan ehto, jonka mukaan toimiluvan mukainen verkko on rakennettava siten, että se kattaa 97 prosenttia Manner-Suomen väestöstä 5 vuoden kuluessa toimilupakauden alkamisesta. Periaatepäätös on osoitteessa (LVM neuvotteleva virkamies Kaisa Laitinen ) Päätös myöntää Fingrid Oyj:lle lunastuslupa ja ennakkohaltuunottolupa omaisuuden lunastamiseksi Kristiinankaupungin, Porin ja Ulvilan kaupungeissa sekä Isojoen, Merikarvian, Siikaisten ja Pomarkun kunnissa sijaitsevien kiinteistöjen alueille rakennettavaa 400 kv sähkönsiirtojohtoa varten (Kristinestad-Ulvila). (TEM ylitarkastaja Osmo Haltia ) Valtioneuvosto lähetti eduskunnalle seuraavat Euroopan unionin säädösehdotuksia koskevat valtioneuvoston kirjelmät: Valtioneuvoston kirjelmä (U 17/2012 vp) eduskunnalle ehdotuksesta Euroopan parlamentin ja neuvoston asetukseksi unionin tullikoodeksista (uudelleenlaadittu unionin tullikoodeksi). Asetuksella korvattaisiin Euroopan parlamentin ja neuvoston asetus (EY) 450/2008 yhteisön tullikoodeksista (uudistettu tullikoodeksi), joka tuli voimaan , mutta jonka ns. aineellisia säännöksiä ei vielä sovelleta. Ehdotettu asetus vastaisi pääasialliselta sisällöltään uudistettua tullikoodeksia tietyiltä osin päivitettynä. Asetuksella mukautettaisiin uudistetun tullikoodeksin valtuutussäännökset Lissabonin sopimuksen mukaisiksi ja muutettaisiin tietyt säännökset, joiden täytäntöönpano on osoittautunut epätarkoituksenmukaiseksi. (VM ylitarkastaja Miika Suves ) Valtioneuvoston kirjelmä (U 18/2012 vp) eduskunnalle ehdotuksesta Euroopan parlamentin ja neuvoston direktiiviksi (ammattipätevyysdirektiivin muuttaminen). Ehdotuksilla pyritään sujuvoittamaan ammattipätevyyden tunnustamismenettelyjä, jotta kansalaisten liikkuvuus jäsenvaltioiden välillä helpottuisi. Ehdotus sisältää muun muassa säännökset eurooppalaisen ammattikortin käyttöönotosta. Lisäksi komissio ehdottaa lukuisia liikkuvuutta edistäviä muutoksia, jotka liittyvät väliaikaiseen palvelun tarjoamiseen, yleiseen tunnustamisjärjestelmään, osittaisen pätevyyden periaatteeseen, koulutuksen vähimmäisvaatimuksia koskevien säännösten päivittämiseen, säännöksiin yhteisistä koulutuspuitteista ja yhteisistä koulutustesteistä sekä säännöksiin keskitetyistä palvelupisteistä. Liikkuvuuden esteiden poistamiseen liittyy myös ehdotus säänneltyjen ammattien vastavuoroisesta arvioinnista, jossa jäsenvaltioille asetettaisiin velvoite ilmoittaa luettelo säännellyistä ammateista ja velvoite arvioida kansallisesti säänneltyjen ammattien tarpeellisuutta, oikeasuhtaisuutta ja syrjimättömyyttä. Potilasturvallisuuden lisäämiseksi komissio ehdottaa lisäksi kielitaitoa koskevien säännösten täsmentämistä sekä säännöksiä terveydenhuollon ammatteihin liittyvän hälytysmekanismin käyttöön otosta. (OKM hallitusneuvos Maiju Tuominen ) Valtioneuvoston kirjelmä (U 19/2012 vp) eduskunnalle ehdotuksista Euroopan parlamentin ja neuvoston direktiiviksi ja asetukseksi (tilintarkastus). Euroopan komissio on antanut ehdotuksen tilintarkatusdirektiivin muuttamiseksi ja asetusehdotuksen yleisen edun kannalta merkittävien yhteisöjen tilintarkastusta koskevista erityisvaatimuksista: 1) ehdotus Euroopan parlamentin ja neuvoston direktiiviksi tilinpäätösten ja konsolidoitujen tilinpäätösten lakisääteisestä tilintarkastuksesta annetun direktiivin muuttamisesta 2) ehdotus asetukseksi yleisen edun kannalta merkittävien yhteisöjen lakisääteistä tilintarkastusta koskevista erityisvaatimuksista. Luotettavampi tilintarkastus edistää markkinoiden luottamusta ja rahoitusjärjestelmän vakautta. Luotettavasta tilintarkastuksesta on hyötyä sijoittajille, velkojille ja yrityksille itselleen. (TEM hallitussihteeri Sari Koivisto ) Valtioneuvoston kirjelmä (U 20/2012 vp) eduskunnalle ehdotuksesta neuvoston päätökseksi Yhdysvaltojen ja EU:n sopimuksesta toimistolaitteiden energiatehokkuudesta sekä ehdotuksesta Energy Star -asetuksen muuttamiseksi (Energy Star). Energy Star on Yhdysvaltojen ympäristönsuojeluviraston (EPA) johtama kansainvälinen, vapaaehtoinen energiatehokkuuden merkintäohjelma, johon EU /39 69
4 osallistuu toimistolaitteiden osalta. Sopimuksen perusteella EPA ja komissio hallinnoivat yhdessä toimistolaitteita koskevaa Energy Star -ohjelmaa. Tähän sisältyy yhteistyö tuotevaatimusten laadinnassa. Tähän saakka yhteistyöhön on kuulunut myös EU:ssa ja Yhdysvalloissa rekisteröityjen tuotteiden vastavuoroinen tunnustaminen. Komissio on antanut ehdotuksen neuvoston päätökseksi uuden Energy Star sopimuksen tekemisestä. Edellinen Yhdysvaltojen ja EU:n välinen viisivuotinen sopimus toimistolaitteiden energiatehokkuutta koskevasta Energy Star -ohjelmasta päättyi joulukuussa Yhdysvallat on päättänyt siirtyä kolmannen osapuolen tekemään sertifiointiin, mutta EU jatkaa valmistajien itsesertifiointijärjestelmän pohjalta. Komissio on antanut myös sopimusta koskevan asetuksen muutosehdotuksen. (TEM ylitarkastaja Outi Kumpuvaara ) NIMITYSASIAT Valtioneuvosto päätti seuraavat nimitysasiat: Valtioneuvosto antaa erivapauden lähetystöneuvos, oikeustieteen kandidaatti Rauli Suikkaselle ulkoasiainhallinnon ulkoasiainneuvoksen viran kelpoisuusvaatimuksista. (UM henkilöstöjohtaja Pirkko Hämäläinen ) Lähetystöneuvokset Valtteri Hirvonen, Merja Lindroos-Binham, Kirsti Narinen, Hilkka Nenonen, Rauli Suikkanen ja Helena Tuuri lukien sekä lähetystöneuvos Pirjo Tulokas lukien ulkoasiainhallinnon ulkoasiainneuvoksen virkoihin. (UM henkilöstöjohtaja Pirkko Hämäläinen ) Oikeustieteen kandidaatti, varatuomari Yrsa Nyman sisäasiainministeriön oikeusyksikön neuvottelevan virkamiehen virkaan lukien. (SM neuvotteleva virkamies Marja- Riitta Salokannel ) Oikeustieteen maisteri Aki Kallio valtiovarainministeriön hallitussihteerin määräaikaiseen virkasuhteeseen (VM lainsäädäntöneuvos Salla Kalsi ) Hallitusneuvos, oikeustieteen kandidaatti Eeva-Riitta Pirhonen opetusja kulttuuriministeriön koulutuspolitiikan osaston ylijohtajan virkaan, johtaja, filosofian kandidaatti Anita Lehikoinen korkeakoulu- ja tiedepolitiikan osaston ylijohtajan virkaan sekä pääsihteeri, valtiotieteen kandidaatti Ilkka Turunen opetus- ja kulttuuriministeriön neuvottelevan virkamiehen virkaan lukien. (OKM kansliapäällikkö Harri Skog ) Maatalous- ja metsätieteiden kandidaatti Ari Eini Suomen metsäkeskuksen julkisen palvelun yksikön johtajaksi lukien. (MMM osastopäällikkö Juha Ojala ) Eläinlääketieteen lisensiaatti Matti Aho Elintarviketurvallisuusviraston pääjohtajan virkaan (MMM hallintojohtaja Eeva Pystynen ) Valtioneuvosto myönsi neuvotteleva virkamies Aleksandra Partaselle palkatonta virkavapautta liikenne- ja viestintäministeriön neuvottelevan virkamiehen virasta (LVM kansliapäällikkö Harri Pursiainen ) Oikeustieteen maisteri Johanna Huovinen sosiaali- ja terveysministeriön hallitussihteerin virkaan lukien. (STM kansliapäällikkö Kari Välimäki ) RAHA-ASIAT Valtioneuvoston raha-asiainvaliokunta puolsi istunnossaan seuraavia asioita: Valtion eläkerahaston vuoden 2011 tilinpäätöksen vahvistaminen. Eläkerahaston kirjanpidollinen nettotulos oli 191 miljoonaa euroa ja taseen loppusumma 13,1 miljardia euroa. Rahaston sijoitustoiminnan nettotuotto käyvin arvoin vuonna 2011 oli -325 miljoonaa euroa ja sijoitusten suhteellinen tuotto oli -2,3 prosenttia. (VM finanssineuvos Arto Eno ) Etelä-Suomen aluehallintoviraston toimitilojen vuokrasopimukseen sitoutuminen. Aluehallintovirastolla on Helsingissä toimitilat Pasilassa osoitteessa Ratapihantie 9 ja työsuojelun vastuualueen toimitilat osoitteessa Siltasaarenkatu 12. Toiminnan tehostamiseksi ja tilatehokkuuden parantamiseksi Etelä-Suomen aluehallintovirasto keskittää Helsingin toimipaikan toiminnot Pasilaan osoitteeseen Ratapihantie 9. Tiloja koskeva vuokrasopimus tehdään kymmeneksi vuodeksi ja vuosivuokra on euroa (11/2011 tasossa). Vuokranantaja on Senaatti-kiinteistöt. (VM neuvotteleva virkamies Anu Nousiainen ) Valtiontakuun myöntäminen Valtion taidemuseolle Ateneumissa järjestettävälle Helene Schjerfbeck 150 vuotta taidenäyttelylle. Opetus- ja kulttuuriministeriö myöntää valtiontakuun Ateneumissa järjestettävää näyttelyä varten. Valtiontakuu kattaa esinevahingot taidenäyttelyiden valtiontakuusta annetun lain mukaisesti sekä valtiontakuupäätöksessä tarkemmin mainituin ehdoin. Valtiontakuu on voimassa (OKM kulttuuriasiainneuvos Tiina Eerikäinen ) TEN-T-tuen hakeminen Euroopan unionin talousarviossa yleiseurooppalaisten liikenneverkkojen (TEN-T) kehittämiseen osoitetusta määrärahasta (vuotuinen tukiohjelma). Suomen valtio hakee TEN-T-tukea yhteensä 16,4 miljoonaa euroa vuoden 2011 vuotuisen tuen ohjelmasta. Tukea haetaan neljään valtion hankkeeseen. Tukea haetaan kahteen suunnitteluhankkeeseen, joiden toteuttamista hallitus esittää kehyspäätöksessä Kaksi hankkeista sisältyy vuoden 2011 talousarvioon. (LVM hallitusneuvos Mikael Nyberg ) Sosiaali- ja terveysministeriön asetus Sosiaali- ja terveysalan lupa- ja valvontaviraston maksullisista suoritteista. Maksuja tarkistetaan vastaamaan paremmin omakustannusarvoja. Pääosassa suoritteita maksujen määrää korotetaan henkilöstökustannusten nousun vuoksi kustannusvastaavuuden parantamiseksi. Henkilöstökustannusten nousu johtuu ammattioikeusryhmän työmäärän kasvusta ja siitä johtuvasta lisäresursoinnista sekä yleisestä palkkatason muutoksesta. Uusia suoritteita asetuksessa ovat sairaanhoitajan lääkkeenmääräämisen erityispätevyyttä sekä optikon ja suuhygienistin lääkkeenmääräämisoikeuden rekisteröintiä koskevat maksut. Suomessa ja muissa Pohjoismaissa koulutuksensa suorittaneiden maksut määritellään jatkossa erikseen työmäärää vastaavasti. EU tai ETA -maan koulutuksen saaneiden toimiluvan maksua korotetaan vastaamaan paremmin omakustannusarvoa. Asetus tulee voimaan ja on voimassa saakka. (STM hallitusneuvos Anne Koskela ) Valtuuden myöntäminen valtion koulukodeille sitoutua 15 vuoden vuokrasopimukseen Mikkelissä toimivan koulukodin kiinteistöjen osalta /39
5 Terveyden ja hyvinvoinnin laitoksen alaisille ja tulosohjauksessa toimiville valtion koulukodeille myönnetään valtuus sitoutua Mikkelin Kasvun Yhteisöt -koulukodin rakennushankkeeseen. Hanke perustuu koulukotitoiminnan kehittämisstrategiaan ja tilaselvitykseen. Toimitilat omistavan Senaatti-kiinteistöjen arvion mukaan uudisrakennusten ja peruskorjauksen kustannukset ovat 4 miljoonaa euroa. Vuokrasopimus tehdään 15 vuodeksi. (STM neuvotteleva virkamies Mikko Nygård ) HALLITUKSEN NEUVOTTELUT ULKO- JA TURVALLISUUS- POLIITTINEN MINISTERI- VALIOKUNTA Tasavallan presidentti ja valtioneuvoston ulko- ja turvallisuuspoliittinen ministerivaliokunta keskustelivat puolustusvoimauudistuksesta ja turvallisuus- ja puolustuspoliittisen selonteon valmistelusta Tasavallan presidentti ja valtioneuvoston ulko- ja turvallisuuspoliittinen ministerivaliokunta kävivät läpi kokouksessaan torstaina 29. maaliskuuta puolustusvoimauudistuksen perusteita siltä osin, kun ne liittyvät Uudenmaan prikaatin asemaan. Käsittelyn jälkeen todettiin, että kuluvaa vaalikautta koskevan puolustusvoimauudistuksen valmistelua jatketaan tasavallan presidentin ja ulko- ja turvallisuuspoliittisen ministerivaliokunnan pidetyn kokouksen linjauksen mukaisesti. Kokouksessa keskusteltiin myös turvallisuus- ja puolustuspoliittisen selonteon valmistelusta. Selonteon laadinnan jatkoa varten perustetaan valmisteluryhmä, jota johtaa valtiosihteeri Olli-Pekka Heinonen valtioneuvoston kansliassa. Selontekotyön poliittinen ohjaus tapahtuu valtioneuvoston ulko- ja turvallisuuspoliittisen ministerivaliokunnan ja tasavallan presidentin yhteiskokouksissa. Selontekotyö jatkuu vuorovaikutuksessa parlamentaarisen kontaktiryhmän kanssa. Lisätietoja: puolustusvoimauudistuksen osalta suunnitteluyksikön johtaja Eero Pyötsiä, puolustusministeriö, p ; turvallisuus- ja puolustuspoliittisen selonteon osalta kansainvälisten asioiden erityisavustaja Antti Vänskä, valtioneuvoston kanslia, p LUOVUTETUT MIETINNÖT Työryhmä luovutti ehdotuksensa eräiden vakavimpien rikosten valmistelun kriminalisoinnista oikeusministeri Anna-Maja Henrikssonille. Työryhmä ehdottaa, että rikoslakiin lisättäisiin säännökset eräiden törkeimpien rikosten valmistelun rangaistavuudesta. Rangaistaviksi teoiksi säädettäisiin henkirikoksen, törkeän pahoinpitelyn, panttivangin ottamisen ja törkeän ryöstön valmistelu. Valmisteluna rangaistavaa olisi myös näiden rikosten tekemisestä sopiminen. Työryhmä korostaa, että kunkin valmistelurikoksen tunnusmerkistöstä tulee laissa säätää mahdollisimman tarkoin ja ottaen huomioon, että eri rikoksia valmistellaan eri tavoin. Keskeistä on kyseisissä eri rikoksissa määrittää, mitä toimia ennen rikoksen yritystä on syytä pitää rangaistavana valmisteluna. Valmistelun erillinen rangaistavuus on käytännössä merkityksellinen vain silloin, kun teko todella jää vain valmistelun asteelle eikä siis täytettyä rikosta tai edes sen yritystä tapahdu. Vakavimpien rikosten valmistelun kriminalisointi sisältyy hallitusohjelmaan. Rikosten valmistelun rangaistavuus on ollut esillä julkisuudessa muun muassa Liedon rahankuljetusryöstön sekä Kauhajoen ja Jokelan koulusurmien tutkintojen yhteydessä. Työryhmän ehdotus on osoitteessa Julkaisut/Mietintojajalausuntoja/ Mietintojenjalausuntojenarkisto/ Mietintojajalausuntoja2012/ Lisätietoja antaa työryhmän puheenjohtaja, lainsäädäntöneuvos Matti Marttunen, p , oikeusministeriö. Loppuraportti Liikunnan edistämisen toimenpideohjelmasta vuosilta luovutettiin kulttuuri- ja urheiluministeri Paavo Arhinmäelle. Raportin luovutti toimenpideohjelman toteutumista seurannut poikkihallinnollinen neuvottelukunta puheenjohtajanaan liikuntaneuvos Timo Haukilahti. Toimenpideohjelma perustuu valtioneuvoston vuonna 2008 tekemään, liikunnan edistämistä koskevaan periaatepäätökseen. Raportti on osoitteessa: Lisätietoja antaa liikuntaneuvos Timo Haukilahti, p , opetusja kulttuuriministeriö, pääsihteeri Minna Paajanen, p , opetus- ja kulttuuriministeriö sekä erityisavustaja Jussi Saramo, p , opetus- ja kulttuuriministeriö. Ydinenergia-alan osaamistyöryhmän raportti luovutettiin elinkeinoministeri Jyri Häkämiehelle. Työryhmän mukaan Suomessa tarvitaan ydinenergia-alalle noin uutta osaajaa vuoteen 2025 mennessä. Alalla työskentelevistä noin henkilöstä on siirtymässä eläkkeelle. Samaan aikaan ydinvoiman lisärakentaminen ja käytetyn ydinpolttoaineen loppusijoituksen eteneminen kasvattavat alan työvoimatarpeen noin henkilöön. Pääsääntöisesti tarvittava työvoima on korkeasti koulutettuja, yliopisto- tai ammattikorkeakoulutason osaajia. Työryhmän mukaan ydinenergian turvallinen ja luotettava käyttö edellyttää, että alan kansallinen osaamispohja on vahva. Sääntelyä ja toimintaa tulee jatkossakin kehittää jatkuvan parantamisen periaatteella vastaamaan korkeimpiin ydinturvallisuusvaatimuksiin. Lähtökohdat tähän ovat hyvät, sillä suomalainen ydinturvallisuuden taso on korkea ja Säteilyturvakeskus on kansainvälisesti arvostettu ydinturvallisuusviranomainen. Työ- ja elinkeinoministeriön syksyllä 2010 asettamassa työryhmässä oli ministeriöiden, Säteilyturvakeskuksen, VTT:n, yliopistojen, voimayhtiöiden ja Posivan edustus. Työryhmän puheenjohtajana toimi ylijohtaja Riku Huttunen Energiamarkkinavirastosta. Lisätietoja antaa ylijohtaja Riku Huttunen, p , Energiamarkkinavirasto. Valtioneuvoston viikkoa koskevat tiedustelut ja huomautukset pyydetään osoittamaan valtioneuvoston viestintäyksikölle, os. Snellmaninkatu 1 A, Helsinki, p. (09) , (09) , (09) Edita Publishing Oy, Helsinki /39 71
Kuntalain muutoskuulumisia. Valtuuston tietoisku Kaupunginsihteeri Jouni Majuri
Kuntalain muutoskuulumisia Valtuuston tietoisku Kaupunginsihteeri Jouni Majuri Kuntalain kokonaisuudistus Kuntarakenneuudistus muodostaa perustan kuntalain kokonaisuudistukselle. Valtiovarainministeriö
HE 122/2009 vp. Esityksessä ehdotetaan muutettaviksi koulutuksen
HE 122/2009 vp Hallituksen esitys Eduskunnalle laeiksi eräiden koulutusta koskevien lakien muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettaviksi koulutuksen arviointia koskevia
SÄÄDÖSKOKOELMA Julkaistu Helsingissä 29 päivänä toukokuuta 2007 N:o Laki. N:o 596. Suomen perustuslain 35 ja 90 :n muuttamisesta
SUOMEN SÄÄDÖSKOKOELMA 2007 Julkaistu Helsingissä 29 päivänä toukokuuta 2007 N:o 596 612 SISÄLLYS N:o Sivu 596 Suomen perustuslain 35 ja 90 :n muuttamisesta... 3015 597 valtiontalouden tarkastusvirastosta